मूलभूत NETFLIX श्रृंखला
यह नाटकीय रूपांतर सत्य घटनाओं से प्रेरित है।
हालांकि, नाटकीय रूपांतर हेतु कुछ दृश्य
चरित्र, नाम, व्यवसाय, प्रसंग और
स्थान व घटनायें कल्पित किए गए हैं।
मुझे यक़ीन है तुम इनमें से कुछ लोगों को पहचानते हो, है न? एजेंट पेन्या?
लगता है आपने समूचा पारिवारिक अलबम छान कर रख दिया...
श्रीमती मोंकादा।
कृपया मुझे, युदी पुकारिए।
मुझे कहने दीजिए...
...उस कमीने के मेरे पति और भाई को मार डालने से पहले,
ये सारे लोग मेरे दोस्त थे। आप इसके बारे में क्या सोचते हैं?
मुझे ऐसा लगता है जैसे आपने कुछ नए दोस्त बनाए हैं। नहीं?
हम कह सकते हैं हमारा साझा लक्ष्य है।
-वही जो आपका है, एजेंट पेन्या। -क्या यह सही है?
हाँ।
आप मुझसे मज़ाक़ कर रही हैं।
रुको, हावियर।
मैं चाहता हूँ तुम हमारी बात सुनो।
तुम एस्कोबार को पकड़ना चाहते हो, जैसे हम चाहते हैं।
लेकिन हम ईमानदारी बरतेंगे।
तुम उसके क़रीब नहीं पहुँच पाए हो।
उसे पकड़ने के लिए तुम्हारे पास केवल कारिलो था।
और हम जानते हैं वह कैसे ख़त्म हुआ, है न?
तो, तुम गाँव जलाने के काम से फ़िलहाल आराम ले रहे हो?
हम अनुपस्थित सरकार का दायित्व पूरा करते हैं।
हम एक-एक करके एस्कोबार के सारे क़रीबियों को मार देंगे।
जब तक वह अकेला नहीं हो जाता। उसके साथ कोई न हो।
हम जो चाहते हैं, श्री पेन्या,
वह है पाबलो को एहसास दिलाना है कि वह भी असुरक्षित है।
हम उसे डराना चाहते हैं।
बस एक छोटी सी समस्या है।
केवल एक?
उसे पकड़ने के लिए, हमें उपग्रह तकनीकी और निगरानी की ज़रूरत है,
जो आपकी सरकार के पास है, एजेंट पेन्या।
और बस मैं उसे आपको... उपलब्ध करा दूँ?
हम काफ़ी समय से साझेदार रहे हैं, एजेंट पेन्या।
उससे तुम्हें जो तमाम सूचनाएँ मिलीं, मैंने उसे दी हैं।
हम बस बना रहे थे... एक मामूली समायोजन।
ड्रिंक के लिए धन्यवाद।
मुझे यह बेवकूफ़ी बिलकुल पसंद नहीं।
कस्तानो उपयोगी हो सकते हैं।
मैं तुम्हारे बारे में कह रहा था।
हाँ, हावियर।
मैं नशीली दवा का कारोबारी हूँ।
और मैं सम्मान और वफ़ादारी में यक़ीन करता हूँ, तुम्हारी तरह।
पाबलो नहीं करता है।
बर्ना। जाओ कार लेकर आओ।
तुम मुझे सिगरेट पिला रहे हो या नहीं?
ख़ैर...
तुम्हें सच में एहसास कराना चाहते हैं, एजेंट पेन्या,
कि हमारे प्रस्ताव में कितना दम है।
क्योंकि, वैसे... दुनिया में सभी सूचनाओं के साथ...
...तुम अभी भी एक पुलिसकर्मी हो, हो न?
मैं जानती हूँ जब पाबलो तुम्हारे किसी क़रीबी को मारता तो तुम पर क्या बीतता है।
यह क्या है?
आपके लिए लाभदायक सूचना।
हमारे लिए यह पाना बहुत आसान था। ले लीजिए।
वह अपने दोस्त के साथ रह रही है। वह नन्हीं लड़की, मरित्ज़ा।
जिस महिला ने तुम्हें धोखा दिया और कारिलो को मरवा दिया।
आपको वह वहाँ मिल जाएगी।
मैंने आपसे कहा हमारा एक साझा दुश्मन है।
अगर आपका मन बदलता है, फ़ोन कर दीजिएगा।
ज़िंदगी चलती रहती है, है न?
और एस्कोबार के लिए, यह बहुत बढ़िया बात थी।
वह अभी भी पकड़ा नहीं गया था, हत्यारों की सेना की सुरक्षा में था...
...ऐसे शहर में जिसने उसे अधिकारियों को सौंपने से मना कर दिया।
पाबलो के वकील दिन रात खपाते रहे...
...कोलम्बियाई अटॉर्नी जनरल डि ग्रीफ़ के साथ उसके आत्मसमर्पण की वार्ता जारी रही।
लेकिन यह बकवास था।
आत्मसमर्पण क्यों जब आप लाभजनक स्थिति में हैं?
वह आज़ाद था। और कारोबार फल-फूल रहा था।
सर्च ब्लॉक का नेता मारा गया
हमारे लिए, जिन पर एस्कोबार को पकड़ने का दायित्व था,
कारिलो की मौत एक करारा झटका था।
लेकिन ज़िंदगी हमारे लिए भी चलती रही।
सेंट्रा स्पाइक अब भी खुफ़िया जानकारी जुटाने में लगा था।
उच्चाधिकारी इसकी समीक्षा करते हुए मंज़ूरी दे रहे थे।
और यह अभी भी हम तक पहुँच रही थी।
गोपनीय
लेकिन, वाह, यार...
...आप दुनिया की तमाम ख़ूफ़िया जानकारी पा सकते हैं,
पर अगर इस पर अमल करने वाला कोई न हो, तो क्या फ़ायदा?
कुछ नहीं।
अलावा इससे कि एक मृत व्यक्ति के डेस्क में
अपठित फ़ाइलों का ढेर बढ़ता गया।
हम वहीं लौट आए थे, जहाँ से हमने शुरू किया था: शून्य पर।
देखिए, डैड।
देखते हैं।
-नौ दशमलव सात। -क्यों?
मैं तुम्हें दस देता, लेकिन यहाँ, मेरी बग़ल में,
अर्जेंटीना का एक जज है जो बहुत दोष निकालने वाला है।
बहुत दोष निकालने वाला।
आप मेरे साथ क्यों नहीं गोता लगाते हैं?
अगर मैं वहाँ गोता लगाऊँ, पुल का सारी पानी बाहर कर दूँगा।
सर, फ़र्नांदो डूके आए हैं।
और तुम... तुम क्या कर रही हो, मेरी नन्ही परी?
बस। छोटी ठोकरें। जैसे छोटी कैंची का एक जोड़ा।
यह ठीक है, जैसे छोटा पिल्ला हो।
बस, ख़ूबसूरत।
अरे, देवियों।
मेरे बच्चे पुल में हैं। क्या किसी को तैरना आता है?
-हाँ, बॉस, वे मुझे "मछली का पंख" कहते हैं। -मछली का पंख?
तुम इतना बकवास करते हो, ब्लैकी। तुम्हें भारी पत्थर से बाँधकर डूबो देना चाहिए।
बेकार बकते हो, वेलास्को।
-वेलास्को, तुम पर ज़िम्मेदारी है। -हाँ, सर।
मछली के पंख पर नहीं।
मछली का पंख।
"वे मुझे मछली का पंख कहते हैं।"
-क्या स्कोर है? -शून्य के मुक़ाबले दो।
नेशनल टीम जीत रही है। उन्हें बुरी तरह पीटेंगे!
यह हुई न बात!
यूं ना मटको।
तुम मुझे उत्तेजित कर रही हो।
जानम, कार्लोस को कौन ला रहा है?
ला किका। वह रास्ते में है।
अरे, कितनी अच्छी ख़ुशबू है।
पाबलो, बच्चों को यह जगह पसंद है।
-यह अच्छी है, है न? -हाँ।
खड़ी हो जाओ। अभी!
मुझे नहीं पता था। मैं क़सम खाती हूँ। लिमॉन ने मुझसे झूठ कहा था।
कृपया नहीं। उन्हें पता चला, वे मुझे मार देंगे।
-नहीं! -चुपचाप रहो!
प्लीज़।
सोचते हो मैंने यह चाहा था?
उन्होंने मेरा इस्तेमाल किया और मुझे बरबाद कर दिया।
तुम्हारी बकवास रहने ही दो, बेबी।
तुम सब एक जैसे हो।
तुम नहीं सुनते हो। कोई नहीं सुनता है!
और वे सारे लोग अकारण मर रहे हैं।
क्या बात है, पेन्या? इसके साथ हमें क्या करना चाहिए?
वह बच्चों से घुल-मिल जाती है।
मुझे आपको नुक़सान पर बेहद दुख है, श्रीमती कारिलो।
सोचती रहती हूँ कि क्या सच्चाई जानना बेहतर है।
मैं समझा नहीं।
लोग मेरे पति के बारे में कहते हैं मरने के पहले उन्होंने जो किया था।
क्या उन्होंने बच्चे को गोली मारी थी?
क्या उन्होंने उस बच्चे को मारा था जैसा उन्होंने ख़बरों में कहा है?
नहीं। बिल्कुल नहीं।
आपके पति ने एस्कोबार को पकड़ने के लिए अपने बस में जो था वह सब कुछ किया।
पर उन्होंने मर्यादा नहीं लाँघी।
तो, वह कठिन था।
-मैं उन्हें देखता रही, सोचता रही... -अरे।
...यह मेरे साथ नहीं हो रहा है, हमारे साथ नहीं होने वाला है।
तुम मुझे घर जाने को कहती हो?
निश्चित करो जब सब ख़त्म हो तुम वही बने रहोगे।
तो तीन साल से जंगल में फ़ार्क के ख़िलाफ़ लड़ते रहना।
ह्यूगो मार्टिनेज़ ने काफ़ी समय पहले अपना रास्ता चुन लिया था
और वे उससे कभी भटके नहीं।
वे व्यवस्थित, प्रक्रिया और सख़्त प्रोटोकोल के समर्थक हैं।
आपको लगता है उसे इसके लिए मना सकते हैं?
आप उस काम के लिए लोग कहाँ से पाएँगे जिसे कोई नहीं करना चाहता? मुझे ग़लत न समझें।
कोलम्बियाई नेशनल पुलिस में साहसी लोगों की कमी नहीं थी।
लेकिन सर्च ब्लॉक के प्रमुख के तौर पर कारिलो का स्थान लेने के लिए तैयार होना
हिम्मत से भी कुछ अधिक होता है।
गैविरिया किसी इच्छुक व्यक्ति पर भरोसा नहीं कर सकते थे।
सही इच्छुक व्यक्ति का पता करना यानी ख़ास क़िस्म का दबाव डालना था।
वे तुम्हारे पिता हैं?
राष्ट्रपति के साथ जो हैं?
कितने अच्छे हैं।
यहाँ उपस्थित सभी सज्जन, मेरा सौभाग्य है आपके समक्ष प्रस्तुत करना
जनतंत्र के राष्ट्रपति...
...महामहिम, डॉन सीज़र ऑगुस्तो गैविरिया ट्रूज़िलो को।
बधाई हो, 1992 की क्लास को।
हाल की घटनाएँ...
आज के समारोह से बहुत ज़्यादा विरोधाभास पैदा करती हैं।
आप में से हर किसी ने निजी हितों का बलिदान करने...
और राष्ट्र की सेवा में अपना जीवन समर्पित करने का निश्चय किया है।
अपनी जन्मभूमि की सेवा करने से
बड़ा कोई सम्मान नहीं है।
-कर्नल, आप कैसे हैं? -बहुत बढ़िया।
आपका भाषण बहुत अच्छा लगा, श्री राष्ट्रपति।
मैं ख़ुश हूँ। यह आपके लिए भी था।
देखिए, कर्नल, पिछले 24 घंटों में मैं अपने सलाहकारों से विचार-विमर्श करता रहा कि
सर्च ब्लॉक का अगला अध्यक्ष किसे होना चाहिए।
उन्होंने कई नाम लिए।
पर मैं आपको चाहता हूँ कर्नल मार्तिनेज़।
यह मेरे लिए सम्मान है, श्री राष्ट्रपति, लेकिन मेरे कैरिअर के इस पल में,
-यक़ीन है आप बेहतर उम्मीदवार पा सकते हैं। -कोलम्बिया दुःस्वप्न ख़त्म करना चाहता है।
और जानता हूँ आप ही वह व्यक्ति हैं जो इसे कर सकते हैं।
राष्ट्र को मुझसे कोई बेहतर आदमी चाहिए।
आपका पुत्र अकादमी में सर्वोत्तम में से था। वह अति उत्तम कैडेट है।
उसने बहुत मेहनत की है। मुझे उस पर गर्व है।
हमने क्लास के सबसे अच्छों को सर्च ब्लॉक में शामिल होने को कहा।
और आपके पुत्र ने ख़ुशी से मंज़ूर कर लिया।
आप कम से कम मेरे अनुरोध पर विचार करें।
कोलम्बिया के लिए।
-कार्लोस! -ताता!
आ जाओ। हम देखते हैं।
आगे बढ़ो।
-मुझे यक़ीन नहीं हो रहा है। ख़ुद को देखो। -धीरे-धीरे।
मैं डॉक्टर के पास और जाना नहीं चाहता।
-मैनुएला, तुम इतनी ख़ूबसूरत हो। मुझे देखो। -देखो वह कितना टैन हो गया है।
वह फ़िल्म स्टार की तरह लगता है, सही न?
हाँ, बॉस।
-वह टॉम क्रूज़ की तरह लगता है। -ख़ैर...
उसे देखो, पाबलो।
यक़ीन नहीं कि मुझे मायामी से मेरी बहन की ये हालत दिखाने लाए हो।
नहीं। मैं बस तुम्हें देखकर ख़ुश हूँ।
हे भगवान। कार्लोस!
स्वागत है, बेटा। तुम्हें घर देखकर मुझे इतनी ख़ुशी हुई।
आज रात, इस परिवार के लिए पहली बार सबसे लजीज़ खाना बनाऊँगी।
तो, फिर... टहलने के लिए तैयार हो?
अविश्वसनीय लगता है बच्चे कितने बड़े हो गए हैं, पाबलो।
मैनुएला राजकुमारी है। वह ख़ूबसूरत है।
वही यहाँ सब कुछ नियंत्रित करती है। मैं तो बस भुगतान करता हूँ।
मैंने कारिलो के बारे में सुना है।
अगर वह कमीना अभी भी ज़िंदा रहता, कई और पुलिसवाले मारे जाते।
मैंने पुलिस पर एहसान किया है। मेरा यक़ीन करो।
तुम सोचते हो पुलिस तुमसे सहमत है?
कोई युद्ध नहीं चाहता है, कार्लोस। ख़ासकर जब उन्हें पता है हार उनकी होगी।
पर वह सब अतीत की बात है।
मैं कारोबार में लौटने के लिए तैयार हूँ। मैं प्रतिबद्ध हूँ।
-मायामी के बारे में बताओ। -मैं तुम्हें क्या बता सकता हूँ, पाबलो?
माँग बढ़ती जा रही है और माल आता जा रहा है।
ला कैथेड्रल की घटनाएँ और तुमने जो कुछ किया
उससे कारोबार प्रभावित नहीं हुआ।
व्यापार हमेशा बेहतर हो सकता है, है न?
कारोबार बहुत बढ़िया था।
और इसका अधिकतर श्रेय लॉयन नाम के व्यक्ति को जाता था।
आपको वह मेडेलिन के धूर्त के रूप में याद होगा
जो अपने जैकेट में कोकेन की ईंटें भरकर मायामी में तस्करी करता था।
वह मायामी में रुक गया और उसे अपना शहर बना लिया।
वह पाबलो द्वारा भेजी गई कोकेन की
टनों में तस्करी का नेटवर्क बनाने के लिए ज़िम्मेदार था। वह इसमें माहिर था।
पर अमेरिका में कोकेन ले जाना वाक़ई कोई समस्या नहीं थी।
समस्या थी, आप इसने पैसे का क्या करें?
यक़ीनन, कुछ अमेरिका में रखा जा सकता था। और नशीली दवा के कारोबारियों ने यही किया।
उन्होंने अक्षम बैंक, ज़मीन-जायदाद, कार डीलरशिप,
रेस के घोड़े, कलाकृतियाँ, न जाने क्या-क्या ख़रीद लिए।
मगर यदि आपको कोकेन का साम्राज्य चलाना है, आपके पास ढेर सारी नक़दी होनी चाहिए।
और कोलम्बिया में नक़द ले जाना आसान नहीं था।
मैं इसे ऐसे पेश करता हूँ:
एक टन कोकेन कुछ ऐसे दिखता है।
और यहाँ उतने ही टन कोकेन को जब नक़द में बदला जाता है तो ऐसे दिखेगा।
समस्या क्या है समझ गए?
लॉयन को ये रुपए पाबलो तक पहुँचाने के लिए रचनात्मक बनना था।
और वह था। जहाज से उसकी लदान नियमित रूप से चलती थी।
लेकिन सरकार के साथ पाबलो की लड़ाई जितनी बढ़ती गई...
उसे इन लदानों की और ज़रूरत होती गई थी।
पाबलो को पहले से भी अधिक पैसा चाहिए था।
उसके बिना, वह भारी संकट में था।
चलो लॉयन को यहीं बुला लेते हैं।
मैं उससे पुराने दिनों की तरह आमने-सामने बात करना चाहता हूँ।
-ठीक है। -कुछ नई व्यवस्थाएँ बना लो।
कुछ बेहतर हो।
किका।
वेलास्को को फ़ोन दो। उसे लॉयन का पता लगाने को बोलो।
कार्लोस और मैं उससे कारोबार की बातें करना चाहते हैं।
अब पैसा बनाने में जुट जाना चाहिए, भाई।
-पुराने दिनों की तरह, पाबलो। -एकदम।
क्या हुआ, मरित्ज़ा?
क्या हो गया?
पुलिस मुझे खोज रही है। वे मेरे सिर पर गोली मारना चाहते हैं।
मुझे खेद है, मरित्ज़ा। मुझे लगा इससे कुछ अच्छा होगा।
कुछ अच्छा?
मुझे भी तुम्हारे साथ काम करने दो।
नहीं, मरित्ज़ा, तुम पागल हो।
मुझे यह सुनना है।
मुझे एक सेकेंड दो।
क्या हुआ?
तुम कहाँ हो लिमॉन? तुम्हें लगता है हम तुम्हारा इंतज़ार करते रहेंगे, कमीने?
मैं पहुँचने ही वाला हूँ, यार।
मेरा मतलब, बहुत ट्रैफ़िक है, लेकिन मैं रास्ते पर हूँ।
मुझे ट्रैफ़िक की परवाह नहीं है। मुझे तुम्हारी अभी ज़रूरत है!
तुम्हें यह माल ले जाना है, तो यहाँ पहुँचो। ठीक अभी।
हाँ, मैं जानता हूँ। माफ़ कर दो। मैं पहुँच रहा हूँ।
मरित्ज़ा, मुझे चलना है। अभी तुम्हारी मदद नहीं कर सकता हूँ।
तुम्हें पहले ही पैसा दे चुके हैं। बाद में तुम्हें कॉल करूंगा।
और इसका हल निकालेंगे, पर अभी नहीं कर सकता।
ठीक है, हम चलते हैं।
-सर्च ब्लॉक। -मैं पेन्या हूँ।
मैं ट्रूज़िलो के साथ 38वीं और 24वीं सड़क के कोने पर हूँ। हमें मदद चाहिए।
खेद है, मगर गश्ती दल भेजने की इजाज़त नहीं है।
हम एस्कोबार के एक आदमी पर नज़र रखे हुए हैं। वह अभी इमारत में घुसा है।
पता लेकर बेस में लौट आओ। हम बोगोटा से इजाज़त माँग सकते हैं।
ज़रूर।
और तुम अगले मंगलवार को आओगे, कमीने।
तुम्हें यहाँ कितने बजे पहुँचना था, हरामी?
तुम जानते थे कल मैं लॉयन को उठाऊँ उसके पहले तुम्हें यह पहुँचाना था।
नहीं, भाई, नाराज़ मत होना। यह बस...
लिमॉन!
तुम यह थैला उठाओगे और यहाँ से अभी निकल जाओगे! मैं तुम्हें देख रहा हूँ।
-शाँत हो जाओ। -शाँत हो जाओ?
अंतिम बार तुम ऐसा करोगे, लिमॉन। अंतिम बार!
-अंतिम बार मुझसे इंतज़ार करवाया। -मान जाओ, यार...
-मैंने तुमसे कहा। यहाँ से निकल जाओ। -ओह। यह वेलास्को हो।
धत्। हम क्या करें?
हम वेलास्को के साथ रहते हैं। दूसरा मायने नहीं रखता।
तुम्हें क्या लगता है अंदर कितने लोग होंगे, पेन्या?
हम दो के लिए बहुत सारे, है न?
हाँ। हमें कामयाबी नहीं मिलेगी।
साला, हमें मदद के लिए कॉल करना चाहिए ना?
किसे कॉल कर रहे हो?
-क्या चल रहा है, पेन्या? -मैं इसे सँभाल लूँगा।
यह ट्रूज़िलो है। उस पर यक़ीन कर सकते हो।
आख़िरकार तुम्हें समझ आ गया है।
देखते हैं इससे काम बनता है क्या।
तुम दोनों आ रहे हो?
ठीक है। तुम दोनों, मेरे साथ सामने रहोगे।
बर्ना, अपने लोगों के साथ पीछे रहेगा। समझे?
बस खिड़कियों से दूर रहना।
-चलो फिर चलते हैं। -चलो चलते हैं।
-वे हर जगह हैं। -चलो नीचे चलते हैं।
अरे!
कहाँ जा रहा है, हरामज़ादे?
यह रहा, श्रीमती एस्कोबार।
-यह क्या है? -यह एक डिलिवरी है।
-पर किसने तुम्हें ख़रीदने को कहा था? -मैंने कहा था।
ये कुछ कपड़े हैं।
हर्मिल्डा।
हर्मिल्डा, भगवान के लिए... उसे इतने पैसों के साथ नहीं भेज सकती हो।
-ओह, ताता! -उन्हें पता चल जाएगा हम कहाँ हैं।
तुम बहुत चिंता करती हो।
इससे बच्चों पर असर पड़ेगा। तुम चाहती हो हुयान पाबलो और मैनुएला चिंता करे?
तुम सही हो।
जब पाबलो छोटा बच्चा था...
एक दिन स्कूल से घर लौटा, बहुत नाराज़ था।
एक छोटी लड़की ने उसके जूतों का मज़ाक़ उड़ाया था।
वे चीथड़े हो गए थे।
और उसे नए जूते ख़रीद कर देने के लिए हमारे पास रुपए नहीं थे।
लेकिन उसी रात को, मैं शहर गई और दुकान से एक जोड़े जूते चुराकर ले आई।
अगले दिन, पाबलो स्कूल लौट गया।
जैसी हो वैसी दिखने के लिए ग़रीबी कोई बहाना नहीं है।
हमेशा जो तुमने चाहा उसे पा लिया, ठीक?
और पाबलो को भी मिला।
श्री ऐम्बैसडर,
मैं मानता हूँ कि लोग, मुख्य रूप से दो प्रकार के होते हैं:
जो उम्मीदों पर भरोसा करते हैं...
और जो विश्वास पर निर्भर करते हैं,
जो देखते हैं कि दुनिया में व्यवस्था जारी है और इसके प्रति समर्पित होते हैं।
यह धर्म हो सकता है, लेकिन पुलिस के काम में यह, तरीक़ा है।
मेरा अनुमान है कि आप विश्वास के पक्ष के आदमी हैं।
सही बात।
हम कई तरीक़ों से एस्कोबार को पकड़ सकते हैं।
लेकिन अगर हम ऐसा तरीक़ा अपनाते हैं, जो कोलम्बियाई जनता और इसकी पुलिस के बीच
सालों से जारी भ्रष्टाचार और दुरुपयोग के फलस्वरूप
पहले से ही उत्पन्न तनावग्रस्त संबंधों को, और भी ख़राब करते हैं,
तो हमारी हार तय है।
भले ही हम उसे पकड़ लेते हैं।
आपका फ़लसफ़ा हमारा फ़लसफ़ा है, कर्नल।
हाँ, हम इसे देखेंगे।
आपको बहुत धन्यवाद।
-आपके साथ बैठना अच्छा लगा। -श्री ऐम्बैसडर,
पूरी दुनिया देख रही है कि हम इससे कैसे निपटते हैं।
मैं बाहरी हितों या ख़राब प्रवृत्ति से इसे भ्रष्ट नहीं होने दूँगा।
यह सफल रहा।
हमारा हिसाब बराबर है।
मुझे परिवार के साथ मेडेलिन छोड़ने के लिए वीज़ा दिलाने में आपकी मदद चाहिए।
जहाँ पाबलो को हमारा पता न मिले।
यह इस तरह काम नहीं करता।
मुझे खेद है।
तब, फिर?
मैं कैसे ठीक रह सकती हूँ?
अब से काम ऐसे ही होने वाला है, पेन्या?
इसे लेकर परेशान मत हो, ठीक है? यह दोबारा नहीं होगा।
नहीं। मैं परेशान नहीं हूँ।
हमें अकेले छोड़ दो।
ज़िंदगी अजीब है, वेलास्को।
आसानी से इसका उल्टा भी हो सकता था।
मैं वहाँ लेटा हूँ, तुम और तुम्हारे आदमी मुझे कष्ट दे रहे हैं।
देखो कैसे हर चीज़ बदल गई है।
हम दोनों वफ़ादार सैनिक हैं।
अपने जनरलों की सेवा करते हैं।
लेकिन तुम्हें पता है क्या?
जब तुम्हारे बॉस का पता देने का समय होता है...
...हम अपने बॉस का पता देते हैं।
मैम, पाबलो के बारे में कुछ नहीं, लेकिन... उसने यह दिया है।
-उसके तीन लेखापाल। -और उसके तीन पते।
उसने मुझे बताया कि पाबलो के पास अभी भी विशाल फ़ौज और बहुत सारे रुपए हैं।
हाँ, लेकिन वह पूरी बकवास हो सकती है, नहीं? हमें डराने के लिए।
या यह सच हो सकता है। हमें डराने के लिए।
इसका उपाय यह है।
अगर हम उसे पैसों से वँचित कर दें, हम उसे फ़ौज से वँचित करते हैं।
कुछ और बात।
वेलास्को कल हवाई अड्डे जाने वाला था
क्योंकि लॉयन दोपहर को मायामी से पहुँचने वाला है।
माफ़ करें, सर। यह युदी मोंकादा है।
श्रीमती मोंकादा।
मैं आपकी मदद कैसे कर सकता हूँ?
आपकी यात्रा कैसी रही? आप थके होंगे।
चलो चलते हैं। अंदर चलें।
वेलास्को कहाँ है?
वह वहाँ है।
स्वागत है।
-गिलबर्तो रोद्रिगेज़ ओरेक्वेला। -लॉयन।
यह मेरा भाई है, मिगुएल।
और ये सज्जन हमारे सहयोगी, पाचो हरेरा हैं।
सज्जनों, आपसे मिलकर मैं बहुत ख़ुश हूँ। ख़ुशी की बात है।
लॉयन... क्या मैं इस नाम से पुकारूँ?
-हाँ, सर। -ड्रिंक लीजिए। आराम करें।
वे कहते हैं, वहाँ पर, आप व्हिस्की पसंद करते हैं।
सुनिए, सज्जनों, अगर मैंने आप लोगों से कुछ ग़लत किया है, या...
क्या? अगर कुछ ग़लत लगता तो क्या हम तुम्हें ड्रिंक देते?
बैठ जाओ।
मुझे कुछ बताओ, लॉयन।
क्या तुम्हें ठग के साथ काम करना पसंद है?
एक...
दो, तीन!
बहुत बढ़िया।
बढ़िया काम।
अपनी बहन का ध्यान रखना।
क्या हुआ?
अरे, बॉस...
लॉयन ने अभी फ़ोन किया था, सर।
उसने कहा कि वेलास्को हवाई अड्डे में दिखाई नहीं पड़ा, सर।
लॉयन बहुत डर गया और चला गया। वह मायामी के वापसी विमान में चढ़ गया।
कमीना लॉयन। क्या वह हरामी है, भाई?
-और वेलास्को कहाँ है? -बॉस, मुझे कुछ नहीं मालूम।
उसे खोज कर मेरे पास लाओ।
अभी जाता हूँ, बॉस।
-यक़ीन नहीं होता तुम खाना बना रही हो। -पता है मैंने हमेशा माँ की मदद की है।
तुम खाती थी जबकि मदद मैं करता था।
तुम जानती हो, मैं बहुत ख़ुश हूँ कि पाबलो मुझे यहाँ ले आया है।
लेकिन मैं तुम्हें लेकर चिंतित हूँ।
नहीं। चिंता की कोई बात नहीं है।
भगवान के लिए, ताता।
देश का हर पुलिसवाला पाबलो को खोज रहा है।
नशीली दवा का हर तस्कर, जो मेडेलिन से न हो, उसकी मौत चाहता है।
और तुम मुझसे कहती हो चिंता की बात नहीं है? ख़ुद से झूठ मत बोलो।
आज अच्छा दिन है, कार्लोस।
मेरा समूचा परिवार साथ है। तुम यहाँ हो।
पाबलो एक मज़बूत आदमी है। उसे हमेशा मज़बूत होना पड़ा।
अब कुछ बदलने का कारण नहीं है।
उम्मीद है तुम्हें भूख लगी है।
अंदर आओ, मैं पैक करता हूँ।
आप मुझे मेडेलिन जाने देंगे या नहीं?
क्या तुमने नौकरी स्वीकार इसीलिए की थी?
तुम्हें कभी ख़ुद से हाँ नहीं करनी चाहिए थी।
लेकिन अब तैनाती बदली नहीं जा सकती, क्योंकि तुम्हारा कैरिअर ख़त्म होगा, ठीक है?
ज़रूर, मैं अब केवल "बॉस का बेटा" होऊँगा।
लगता है तुम नहीं समझते हो क्या हो रहा है।
मैंने स्वीकार किया क्योंकि देश की सेवा करना चाहता था।
यहाँ आओ, तुम्हें कुछ दिखाना चाहता हूँ।
मुझे यह राख़ का कलश मेरे नाम से मिला है।
देखो। पाबलो एस्कोबार की तरफ़ से।
कर्नल ह्यूगो पॉवेदा
यह मृत्युलेख है।
देखो, बेटा, मैं जैसा कहता हूँ, तुम्हें ठीक वैसा ही करना है।
मुझे निश्चित करना है तुम जीवित रहो। समझे?
हम यह बोतल बहुत ज़ल्द ख़ाली कर रहे हैं।
सुनो, मैं किसी भी हालत में कल अपनी उड़ान छोड़ना नहीं चाहती।
नहीं।
यक़ीन है तुम नहीं रुक सकती हो?
हमेशा के लिए बहन के पास ओलिविया को छोड़ नहीं सकती, स्टीव।
वैसे भी, तुम मेडेलिन में रहोगे।
तुम्हें पता है, मैं सर्च ब्लॉक के नए चीफ़ से मिला।
-हाँ? -वह दिलचस्प आदमी है।
उसके बारे में मेरी धारणा अच्छी है।
भूलने के पहले, मैं चाहता हूँ तुम...
चाहता हूँ तुम इसे ओलिविया को दो।
अच्छे भाग्य के लिए है।
तब तुम इसे रखो।
मुझे तुम्हारी याद सताएगी।
अब से,
सर्च ब्लॉक और व्यवस्थित ढंग से काम करने वाला है।
चूँकि हम दुर्भाग्य से मेडेलिन के लोगों द्वारा उपलब्ध सूचनाओं पर
भरोसा नहीं कर सकते हैं,
हम चार भागों में बँटकर तलाशी शुरू करेंगे।
हम उस इलाक़े में रहेंगे जहाँ समझा जाता है
एस्कोबार और उसके दोस्त रहते हैं,
उनकी तलाशी शुरू करेंगे...
और अगर हमें वह नहीं मिलता, जिसकी हमें तलाश है,
हमें जो लाभदायक सूचना लगे उसको संसाधित कर आगे बढ़ना जारी रखेंगे।
-समझे? -हाँ, कर्नल!
ग्रिड तलाशी?
ऐसे ही अब्राहम लिंकन का हत्यारा पकड़ा गया था न?
-यह बदलाव है। -हाँ, यह पुराना और पारंपरिक है।
हमने उसके साथ गोलीबारी शुरू करने की कोशिश की,
और देखा मामला कहाँ समाप्त हुआ।
ओह, तो बात ख़त्म?
एक सप्ताह पहले कारिलो के साथ हेलिकाप्टर में जाने को
तैयार थे और अब यह बदलाव?
यार चिंता मत करो। एस्कोबार को दफ़नाने के बाद हम सब बेहतर महसूस करेंगे
-किसी भी तरीक़े से, ठीक है? -कोई दूसरा तरीक़ा नहीं है, हावी।
शहर में सर्च ब्लॉक ही एकमात्र संभावना है।
तुम वाक़ई सोचते हो यह बेवक़ूफ़ इसे कर सकता है?
नहीं पता। हो सकता है वह हमें चौंका दे।
ठीक है।
तो ग्रिड तलाशी ही सही।
वेलास्को से तुम्हें क्या पता चला है?
कुछ भी नहीं।
वह हरामी मैंने जितना सोचा था उससे भी कठिन निकला।
मुझे जो लग रहा है यह वही है क्या?
खेल के नियम:
हम केवल सशत्र लोगों का पीछा करेंगे। हत्यारों का।
कारोबार या लैब्स या लदान के बारे में कोई सूचना नहीं होगी।
यह युदी को मदद करने के बारे में नहीं है।
यह पाबलो को मारने के बारे में है।
तब...
पाबलो की हत्या के नाम पर।
यक़ीनन, पेन्या जानता था उसने बर्ना को जो सूचनाएँ दी थीं
उससे नतीजे अंजाम हो रहे थे।
कोलम्बिया के लिए!
कस्तानो और उसके आदमी कारगर थे, भले ही हमेशा छिपकर काम न करें।
इससे कोई फ़र्क़ नहीं पड़ा।
दुनिया की हत्या की राजधानी में कुछ मृत हत्यारों
के बारे में क्या ख़ास हो सकता है?
बेशक, मुझे यक़ीन नहीं कि हावी जानता था
वास्तव में हालात कितने ख़राब होने वाले थे।
मेरे पीछे आओ और मुझे कवर करो!
ड्रग डीलरों के एक दल के मारे जाने से दुखी होना मुश्किल था, ठीक?
इन लोगों ने वर्षों से भारी हिंसा की है... कई लोगों को मार डाला।
अब समय था कि वे भी हर्जाना भुगतें।
लेकिन मेडेलिन की सड़कों पर निगरानी समिति के अच्छी तरह
सशस्त्र सदस्यों के समूह को खुला छोड़ना...
पहले से अनियंत्रित आग पर गैसोलिन छिड़कना जैसे था।
बॉस?
आपको कष्ट देने के लिए खेद है, लेकिन शहर में कुछ बुरा हो रहा है, बॉस।
हमारे पाँच आदमी मारे गए हैं।
यह कौन था?
नहीं मालूम, बॉस। अगर पता होता मैं उस हरामी को मार देता जिसने यह किया है।
बॉस, मुझे खेद है, पर ला किका फ़ोन पर है।
-और वेलास्को? -यह लड़ाई का मैदान जैसा लग रहा है, बॉस।
किसी ने वेलास्को को नहीं देखा है और कोई नहीं जानता वह कहाँ है, बॉस...
शायद किसी ने वेलास्को का अपहरण किया है...
हाँ।
पैकिंग शुरू कर दो।
तुम्हारी बारी, चलो दोबारा शुरू करते हैं।
काग़ज़ से बना मेरा छोटा झूला...
तुम कितना खाना चाहती हो?
दादी को दिखाओ तुमने कैसे अपने हाथ धोए।
बढ़िया दिखता है।
माफ़ करना।
हम शुरू करें?
शुरू करो।
इतना शानदार।
एक चम्मच?
चम्मच नहीं है, बेटी। काँटे से चलेगा?
मार्तिनेज़ सही था।
हमें सबको एक तरीक़े की ज़रूरत है।
जब चारों ओर बुरी चीज़ें भर जाती हैं, थामने के लिए कुछ चाहिए, अन्यथा हम डूब सकते हैं।
जब लगता है हम राह भटक गए हैं तो राह पर लाने के लिए मार्गदर्शन को कुछ हो।
अगर हम भाग्यशाली हैं, कोई हमें तरीक़ा देता हैं और हम उसका अनुसरण करते हैं।
अगर नहीं, हम अपना खोज लेते हैं।
पाबलो के दुश्मनों को उनका तरीक़ा मिल चुका था।
और यह भद्दा था।
उन्होंने उसके ख़िलाफ़ नया युद्ध शुरू किया था, छिपकर हमला करना।
उसे दिखा दिया कि, वह अपने गृह शहर तक में सुरक्षित नहीं था।
कस्तान्यो बहुत क़ाबिल हैं।
लेकिन बहुत चतुर नहीं।
कोई भी नहीं जान सकता हमारा इससे कुछ संबंध था।
और जिस समय उनका तरीक़ा ज़ाहिर हो गया...
मुझे माफ़ करना।
...संदेश स्पष्ट था।
शहर में कोई नया खिलाड़ी आ चुका था।
क्या लिखा है?
और वे बेहद ही गंभीर थे।
"तुम्हारे दिन गिनती के रह गए हैं, पाबलो। तुम्हारे आसपास कोई सुरक्षित नहीं है।"
हस्ताक्षरित "लॉस पेपेस"।
यह लॉस पेपेस कौन है?
उप-शीर्षक अनुवादक: सुभाष चन्द्र विश्वास